Verso el 1845, i boeri del Sudafrica i ga scominsià a atacar i acanpamenti tswana rente de la frontiera co el Transvaal. En tel 1876, i capi Setshele de el clan Kwena e Khama del clan Ngwato, i ga domandà a i inglexi de la colonia del Capo de jutarli contro le incursioni boere. I do capi i parlava a nome de i so do clan, e no podea parlar a nome de tuti i tswana. I inglexi i xe stà veleci en tel rispondare e intervenir. A i inglexi no ge interesava el paexe, che nol xera fertile e no gavea materie prime. I inglexi i volea el control de el teritorio par inpedir che i boeri de le republiche auonome del Transvaal e de l’Orange le se metese en comuicasion co la Namibia, controlada da i todeschi. I inglexi i ga alora proclamà el protetorato e dato el nome de Bechuanaland.